laion/Wikipedia-Exotic huggingface dataset:
ג'ו קנינגהם

ג'וזף קנדריק קנינגהם (באנגלית: Joseph Kendrick Cunningham; נולד ב-26 במאי 1982) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת קרוליינה הדרומית בימי הקונגרס ה-116 של ארצות הברית, בשנים 2019–2021. קנינגהם נולד במחוז קולדוול שבקנטקי וגדל בעיר קוטווה שבמערב המדינה. קנינגהם למד במכללת צ'ארלסטון במשך שנתיים לפני שהחל את לימודיו באוניברסיטת פלורידה האטלנטית, שם קיבל תואר ראשון בהנדסה ימית ב-2005. ב-2008 פוטר מעבודתו בעקבות המשבר הכלכלי העולמי. הוא נרשם ללימודי משפטים באוניברסיטת צפון קנטקי וסיים לימודים אלה ב-2011. ביולי 2017 הודיע קנינגהם על מועמדותו לבית הנבחרים של ארצות הברית מטעם מחוז הקונגרס הראשון של קרוליינה הדרומית. קנינגהם זכה במועמדות המפלגה הדמוקרטית כשהוא גורף 71.5% מקולות הבוחרים. קנינגהם ציפה להתמודד מול נציג המחוז בבית הנבחרים מארק סנפורד, המכהן מטעם המפלגה הרפובליקנית. עם זאת, סנפורד הובס בבחירות המקדימות במפלגה הרפובליקנית בידי חברת בית המחוקקים של קרוליינה הדרומית קייטי ארינגטון. ביום הבחירות הכלליות גבר קנינגהם על ארינגטון ברוב זעום של 50.6%. הייתה זו הפעם הראשונה מאז 1986 בה קרוליינה הדרומית מיוצגת בבית הנבחרים בידי חבר המפלגה הדמוקרטית. בהצבעתו הראשונה בבית הנבחרים, מיאן קנינגהם לתמוך בננסי פלוסי בבחירות לתפקיד יושב ראש בית הנבחרים של ארצות הברית. קנינגהם הצטרף לקואליציית "הכלבים הכחולים", קבוצה של דמוקרטים מתונים ושמרנים. קנינגהם היה אחד הדמוקרטים הבודדים שהתנגדו לפתיחת הליך הדחה נגד נשיא ארצות הברית דונלד טראמפ בעקבות מעורבותו בפרשת אוקראינה-טראמפ, וטען כי חיפזון מפלגתי להדיח את הנשיא הוא רע למדינה. עם זאת, ב-31 באוקטובר 2019, קנינגהם הצביע בעד החלטה הקובעת כללים להמשך הליך ההדחה של דונלד טראמפ. ב-4 בנובמבר 2020 הפסיד בבחירות לכהונה שנייה בבית הנבחרים לננסי מייס, מועמדת המפלגה הרפובליקנית. כהונתו הסתיימה עם התפזרות הקונגרס ה-116 של ארצות הברית. ביוני 2022 נבחר קנינגהם למועמד המפלגה הדמוקרטית בבחירות לתפקיד מושל קרוליינה הדרומית, ובבחירות הכלליות בנובמבר הפסיד למושל המכהן הנרי מקמסטר. מדיה וקבצים בנושא ג'ו קנינגהם בוויקישיתוף אתר האינטרנט הרשמי של ג'ו קנינגהם (באנגלית) ג'ו קנינגהם, ברשת החברתית פייסבוק ג'ו קנינגהם, ברשת החברתית אקס (טוויטר) ג'ו קנינגהם, ברשת החברתית אינסטגרם ג'ו קנינגהם, ברשת החברתית טיקטוק ג'ו קנינגהם, ברשת החברתית LinkedIn ג'ו קנינגהם, סרטונים בערוץ היוטיוב ג'ו קנינגהם, באתר המדריך הביוגרפי של הקונגרס של ארצות הברית (באנגלית) קייטלין בירד, Can Joe Cunningham go to Congress? ‘I’ve learned not to underestimate him’, באתר Palmetto Politics‏, 26 באוגוסט 2018 (באנגלית) South Carolina Election Results 2018, באתר פוליטיקו, 6 בנובמבר 2018 (באנגלית) South Carolina Election Results: First House District, באתר הניו יורק טיימס 28 בינואר 2019 (באנגלית) זאק בורדיק, Mace defeats Cunningham in SC, flipping seat back to GOP, באתר The Hill‏, 4 בנובמבר 2020 (באנגלית) Joe Cunningham wins Democratic nomination for South Carolina governor, באתר PBS‏, 14 ביוני 2022 (באנגלית)
מאמדו אצ'יי

מאמדו אצ'יי (באנגלית: Mamoudou Athie; נולד ב-25 ביולי 1988) הוא שחקן קולנוע וטלוויזיה אמריקאי. הוא ידוע בשל משחקו בסרטים "המעגל", "חנות חדי הקרן", סרטו של ג'ייסון רייטמן "המועמד המוביל" ובסדרת האימה "ארכיון 81" מבית נטפליקס. מאמדו אצ'יי נולד ב-25 ביולי 1988 במאוריטניה. אביו היה דיפלומט שקיבל מקלט מדיני והיגר לארצות הברית כאשר אצ'יי היה בן שישה חודשים. הוא גדל בעיר ניו קרולטון (אנ'), מרילנד והוא בוגר לימודי תואר ראשון בחוג לדרמה של אוניברסיטת ייל. בשנת 2015 קיבל את תפקידו הראשונים, בסרט הדרמה הביוגרפי "הנסיין" לצדם של פיטר סארסגארד ווינונה ריידר ותפקיד אורח בסדרת הטלוויזיה הפוליטית "מזכירת המדינה" מבית CBS. את תפקידו הגדולים קיבל שנה לאחר מכן ב-2016 במספר סרטים וסדרות טלוויזיה אמריקאים ביניהם: סדרת הטלוויזיה של נטפליקס "גט-דאון" בתור המוזיקאי גראנדמאסטר פלאש. בשנת 2017 שיחק בסרט המתח "המעגל" לצדם של אמה ווטסון וטום הנקס, המבוסס על ספר בעל אותו שם מאת דייב אגרס, בסרט "פאטי קייקס" ובסרטה של ברי לארסון "חנות חדי הקרן" בדמותו של וירג'יל, כמו כן בסרט "אחוז אחד יותר לח" כג'ק והצטרף לצוות השחקנית הראשי בעונתה השנייה של הסדרה "העיקוף" מבית רשת TBS, בתור סוכן משטרתי בשם קארל. בנוסף הוא לוהק לסרט המדע הבדיוני "מתחת למים" שיצא במהלך שנת 2020 ולסרט "עולם היורה: עולם חדש" של קולין טרוורו, בתור המדען ראמזי קול. בשנת 2022 שיחק את הדמות הראשית בסדרת האימה והמסתורין של נטפליקס "ארכיון 81" בתור דן טרנר, ארכיונאי המשקם קלטות וידאו פגומות. מדיה וקבצים בנושא מאמדו אצ'יי בוויקישיתוף מאמדו אצ'יי, במסד הנתונים הקולנועיים IMDb (באנגלית)
לקסה דויג

אלקסנדרה לקסיונס-דויג (באנגלית: Alexandra Lecciones-Doig; נולדה ב-8 ביוני 1973) היא שחקנית קנדית. כיכבה בתפקיד אנדרומדה בסדרת המדע הבדיוני האמריקאית-קנדית "אנדרומדה". נולדה בטורונטו שבאונטריו לגלוריה לקסיונס, אחות מוסמכת שהיגרה לקנדה מהפיליפינים, ולדייוויד דויג, מהנדס קנדי ממוצא אירי וסקוטי. התאמנה בהתעמלות אמנותית בילדותה. למדה את שפת הסימנים האמריקאית בנעוריה. ב-2003 נישאה למייקל שנקס. לזוג שני ילדים משותפים. מדיה וקבצים בנושא לקסה דויג בוויקישיתוף לקסה דויג, ברשת החברתית אקס (טוויטר) לקסה דויג, ברשת החברתית אינסטגרם לקסה דויג, במסד הנתונים הקולנועיים IMDb (באנגלית) לקסה דויג, באתר AllMovie (באנגלית) לקסה דויג, במסד הנתונים הקולנועיים KinoPoisk (ברוסית)
אריק נאדסן

אריק קנת' וויליאם נאדסן (באנגלית: Erik Kenneth William Knudsen; נולד ב-25 במרץ 1988) הוא שחקן קנדי. נאדסן נולד ב-25 במרץ 1988 בטורונטו, בירת פרובינציית אונטריו, בקנדה. מדיה וקבצים בנושא אריק נאדסן בוויקישיתוף אריק נאדסן, ברשת החברתית אקס (טוויטר) אריק נאדסן, במסד הנתונים הקולנועיים IMDb (באנגלית) אריק נאדסן, באתר AllMovie (באנגלית) אריק נאדסן, באתר Rotten Tomatoes (באנגלית) אריק נאדסן, במסד הנתונים הקולנועיים KinoPoisk (ברוסית) אריק נאדסן, באתר MusicBrainz (באנגלית)
יומנו של חנון - בית ההריסות

יומנו של חנון - בית ההריסות (באנגלית: Diary of a Wimpy Kid: Wrecking Ball) הוא הספר ה-14 בסדרת הספרים יומנו של חנון של הסופר והמאייר האמריקאי ג'ף קיני. הספר יצא לאור בעברית בשנת 2019 בתרגומו של ארז אשרוב בהוצאת כנרת. אמו של גרג הפלי מודיעה לו שהוא צריך להיפטר מחלק מהדברים והצעצועים שהוא אגר במהלך השנים. גרג ישר חושב על דרך בה זה ישתלם לו, וחושב על מכירת חצר בה הוא יוכל להרוויח כסף. אך הדברים לא הולכים כמצופה, וגרג מבקש את עזרתו של ראולי ג'פרסון, חברו הטוב ביותר, שישמור על שאר הדברים. בסופו של דבר, מבול הורס את התוכניות של השניים ומאלץ את גרג להכניס את הדברים פנימה ובכך נגמרת מכירת החצר. בהמשך הספר, דודה רבתא ריבה מתה ומורישה למשפחה סכום כסף מסוים. לגרג, אביו, ואחיו הגדול, רודריק, תוכניות שונות וגדולות מה לעשות עם הכסף, אך אמו של גרג מודיעה שמפני שהיא היחידה שהתייחסה אל הדודה כשהיא הייתה בחיים, היא מחליטה מה לעשות עם הכסף, וזה להרחיב את המטבח בדירה. בהתחלה, המשפחה עצמה מנסה לעשות את ההרחבה, אך לאחר שהם לא מצליחים להתמודד עם זה הם שוכרים את שירותם של פועלים מקצועיים וגרג מנסה לעזור להם, ללא הצלחה. לאחר שההרחבה בעיצומה, מפקח הבנייה מגלה שכל המבנה קרוב מדי בכמעט מטר שלם לשטח של גברת טאטל, השכנה. גברת טאטל לא נותנת את אישורה להקמת המבנה קרוב לשטחה, והמבנה נהרס. לאחר מכן, ציונים נמוכים של גרג ושל שאר כיתתו עלולים לגרום לכך שבית הספר בו הוא לומד יאבד את המימון, זה מדאיג את אמו של גרג והיא חושבת שהמשפחה תאלץ לעבור דירה על מנת שיוכלו להיות משויכים לבית ספר טוב יותר. הם מוצאים בית שנראה בעיני כולם כחלומי, ולכן מתחילים בניסיונות למכור את ביתם הנוכחי כדי שיוכלו לממן את רכישת הדירה. במקביל, גרג מרגיל את ראולי לרעיון שהם יעזבו, והוא מקבל את זה באופן קשה. בסופו של דבר, רצף של תאונות בנוסף לביטול המכירה של הדירה הנוכחית, מוביאה לכך שמשפחת הפלי נשארת בביתה הנוכחי. ערך מורחב – יומנו של חנון - דמויות גרגורי (גרג) הפלי: גיבור הספר, נער מתבגר. סוזן הפלי: אמא של גרג, רודריק ומני. פרנק הפלי: אביהם של גרג, רודריק ומני. ראולי ג'פרסון: חברו הטוב ביותר של גרג. רודריק הפלי: האח הגדול של גרג ומני, בעל להקה. מני הפלי: האח הקטן של גרג ורודריק. גברת טאטל: השכנה של משפחת הפלי. אתר האינטרנט הרשמי של יומנו של חנון - בית ההריסות קדימון הספר, סרטון באתר יוטיוב
רכס סטאוורצי

רכס סטאוורצי או רכס סטאוורסקי (באנגלית: Stavertsi Ridge; בבולגרית: Ставерски хребет) הוא רכס הרים מכוסה קרח בחצי האי אלבנה, באי בראבנט בארכיפלג פאלמר, שבאנטארקטיקה. שיא גובהו של הרכס (הר קאבזה) מתנשא לגובה של 1,150 מטרים מעל פני הים. אורכו של הרכס 11 ק"מ בכיוון מזרח-מערב ו-4.7 ק"מ בכיוון צפון-דרום. אוכף ויאמאטה מחבר את הרכס להרי סטריבוג שממערב לו. הרכס מתנשא מעל קרחון פארה שמצפון-מערב לרכס. קרחון צ'ומרנה מנקז את המורדות הצפוניים של הרכס; וקרחון גריגורוב מנקז את המדרונות הדרומיים של הרכס. הרכס מופה לראשונה על ידי סוקרים בריטיים בשנת 1980 ושוב בשנת 2008. הרכס נקרא על שם הכפר סטברצי שבצפון בולגריה. הגאזט האנטארקטי הבולגרי (בבולגרית) רכס סטאוורצי באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix גאזט השמות האנטארקטיים של בולגריה מידע גאוגרפי והיסטורי
גביע המדינה בכדורגל לנערות

גביע המדינה בכדורגל לנערות הוא המפעל השני בחשיבותו בכדורגל לנערות בישראל אחרי אליפות המדינה לנערות. משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל יכולות להשתתף כל קבוצות הכדורגל לנערות הרשומות בהתאחדות לכדורגל. במפעל מתקיימים מספר סיבובים לפי מספר הקבוצות שנרשמות באותה עונה. המפגשים בכל סיבוב נקבעים על ידי הגרלה, בה נקבעת גם הקבוצה המארחת את המשחק. הטבלה הבאה מסכמת את כלל גמרי גביע המדינה בכדורגל לנערות. בסוגריים מסומנת תוצאת המשחק בסיום 120 דקות ופנדלים. כדורגל נשים בישראל ליגת הנערות בכדורגל גביע המדינה לנערות באתר ההתאחדות לכדורגל בישראל ‏מחזיקות גביע באתר ההתאחדות לכדורגל בישראל מכבי כישרונות חדרה זכתה בגביע המדינה לנערות, אתר ההתאחדות לכדורגל, 26 במאי 2010 פרץ סופר, ה"פייר פליי" לא הגיע לכדורגל הנערות בארץ, באתר ynet, 21 במאי 2012 הפועל פתח תקווה מחזיקת גביע המדינה לנערות, אתר ההתאחדות לכדורגל, 1 במאי 2013 נערות: הפועל פ"ת השלימה דאבל אחרי 0:5 בגמר הגביע, באתר ערוץ הספורט, 13 במאי 2013 ספי פסטרנק, כדורגל נערות: עוד דאבל לבנות־סכנין, באתר ynet, 29 במאי 2015 בפעם הראשונה בהיסטוריה: נערות הפועל רעננה זכו בגביע המדינה, אתר צומת השרון, 17 במאי 2018 נערות – הגביע של קטמון, אתר וולה כדורגל ילדים ונוער, 13 במרץ 2019 גידי ליפקין, ‏תמה העונה בליגות החובבים ובליגות הנשים והנוער, באתר ONE‏, 13 באפריל 2020 מכבי בנות עמק חפר - מכבי כשרונות חדרה : גמר גביע המדינה לנערות 2021, סרטון בערוץ "ההתאחדות", באתר יוטיוב מ.ס. קריית גת זכתה בגביע המדינה לנערות, אתר ההתאחדות לכדורגל, 31 במאי 2022 המפעל שלה: קריית גת מחזיקת הגביע לנערות, באתר ערוץ הספורט, 31 במאי 2022
אלוהי הפסנתר

אלוהי הפסנתר הוא סרט דרמה ישראלי אותו כתב וביים איתי טל בכיכובה של נעמה פרייס. הסרט עלה לאקרנים בישראל בנובמבר 2019. ענת (נעמה פרייס) היא מוזיקאית המתקשה לעמוד בסטנדרטים המוזיקליים הנוקשים של אביה. הלחנת יצירה היא פסגת שאיפותיה, שמעולם לא הצליחה לממש. כאשר ענת מגלה שהיא בהיריון, היא תולה את כל תקוותיה להצלחה בעובר הנמצא ברחמה. גם כשזה נולד חירש, זה לא עוצר אותה מלנסות להגשים דרכו את שאיפותיה המוזיקליות והיא נוקטת באמצעים קיצוניים כדי להופכו למלחין שייחלה לו. כשהפסנתרן שגידלה איננו סר למרותו של הסב, תהילתו כבר איננה מובטחת. בפעם הראשונה בחייה, ענת תיאלץ להתעמת עם אביה. נעמה פרייס - ענת זאב שמשוני - אריה אנדי לוי - עידן רון ביטרמן - חנן שמעון מימרן - רפאל לאורה ריבלין - אור אלי גורנשטיין - ברוך עמי ויינברג - אברי עזרא דגן - יואל אלון אופנהיים - דרור עוד בטרם הקרנת הבכורה העולמית ברוטרדם (הולנד), נמכר הסרט במכירה מוקדמת לחברת Film Republic ו-Lime Light להפצה באוסטרליה וניו זילנד. לאחר הבכורה נמכר ל- Film Movement (ארצות הברית), Joint Entertainment (טאיוואן), HBO Central Europe (אירופה), Mont Blanc (ארגנטינה, פרגוואי, אורוגוואי וצ'ילה), Haulu (סין, הונג קונג ומקאו). בנוסף יצא הסרט להקרנה באנגליה בהפצת הפסטיבל היהודי. בישראל מופץ הסרט על ידי טרנספקס הפקות. בין הפסטיבלים הבולטים בהם השתתף: רוטרדם, באפיסי (ארגנטינה), מוסקבה, ירושלים והפסטיבל הישראלי בלוס אנג'לס. פסטיבל B3 (פרנקפורט) - זוכה פרס הסרט הטוב ביותר פסטיבל ירושלים - זוכה פרס השחקנית הטובה ביותר רוטרדם - מועמד לפרס Big screen award סנטיאגו - מועמד לפרס Grand jury באפיסי - מועמד לפרס הסרט הטוב ביותר "אלוהי הפסנתר", במסד הנתונים הקולנועיים IMDb (באנגלית) "אלוהי הפסנתר", באתר Rotten Tomatoes (באנגלית) "אלוהי הפסנתר", באתר אידיבי "אלוהי הפסנתר", במסד הנתונים הקולנועיים KinoPoisk (ברוסית) אלוהי הפסנתר, קדימון הסרט באתר יוטיוב סיקור הבכורה ברוטרדם באתר screen daily (באנגלית) ריאיון עם הבמאי איתי טל באתר screen daily (באנגלית) ביקורת על הסרט באתר האוסטרלי Switch (באנגלית) ראיון במגזין הצרפתי Polyester (בצרפתית) ביקורת בעיתון הארגנטינאי Pagina12 (בספרדית)
מאושרים

מאושרים הוא סינגל של צמד הפזמונאים והמפיקים הישראלי דולי ופן. השיר יצא לאור ב-6 באוקטובר 2019, בשיתוף הזמרים לירן דנינו ונועה קירל, על ידי חברת התקליטים NMC יונייטד אנטרטיינמנט. השיר נכתב, הולחן והופק על ידי דולב רם ופן חזות, השיר משלב את סגנונות הקאנטרי והפופ. עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. בעקבות הצלחתו של השיר, הוא גם זכה לגרסה אקוסטית שגם אותה ביצעו קירל ודנינו. יוסי חרסונסקי העניק לשיר ביקורת מעורבת ונתן לשיר כשלושה וחצי כוכבי זהב. הווידאו קליפ המלא שיצא עבור השיר, בוים על ידי לירן סגל, והועלה לערוץ היוטיוב של דולי ופן ב-6 באוקטובר 2019, בסמוך לצאתו כסינגל. בקליפ ניתן לראות את דנינו וקירל ביחד עם רם וחזות נוסעים במכונית באמצע המדבר. קירל הופיעה עם השיר בטקס הדלקת המשואות ה'תש"ף, ללא דולי ופן ודנינו. מילות השיר "מאושרים", באתר שירונט לדף השיר באתר הספרייה הלאומית דולי ופן - מאושרים עם לירן דנינו ונועה קירל, סרטון באתר יוטיוב (אורך: 3:55) דודי פטימר, ‏הלהיט הגדול הבא: נועה קירל ולירן דנינו בדואט שיכבוש את המדינה, באתר מעריב אונליין, 6 באוקטובר 2019 מאושרים, באתר יוסמיוסיק, ‏2019-10-12 niv the tool, המצעד השבועי של מדיה פורסט, 2019, שבוע 44, באתר mediaforest-group המצעד השבועי 21.11.2019, באתר גלגלצ דולי ופן - מאושרים עם לירן דנינו ונועה קירל, נבדק ב-2019-11-07 הווירוס של טקס הדלקת המשואות, באתר ישראל היום ערב טוב עם גיא פינס, ‏חנן בן ארי: "אני לא ישן בלילה מזה שעברתי את נועה ומרגי", באתר ‏מאקו‏, 17 בדצמבר 2020 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
אוכף ויאמאטה

אוכף ויאמאטה (באנגלית: Viamata Saddle; בבולגרית: седловина Виамата) הוא אוכף המכוסה בקרח באי בראבנט בארכיפלג פאלמר, שבאנטארקטיקה. גובהו של האוכף 600 מטרים מעל פני הים. האוכף מחבר את רכס סטאוורצי שממזרח - צפון-מזרח לאוכף עם הרי סטריבוג שבמערב - דרום-מערב לו. האוכף הוא חלק מקו פרשת הקרחונים שבין קרחון פארה שמצפון-מערב לאוכף, לכיפת הקרח המנוקזת לכיוון מזרח - דרום-מזרח אל מפרץ היל. האוכף ממוצא 6.53 קילומטרים דרומית - דרומית-מזרחית מגבעת וירכו; 3.35 קילומטרים דרומית-מערבית מהר קאבזה; 7.67 קילומטרים מערבית - צפונית-מערבית מנקודת פטרוב; ו-1 קילומטר צפונית - צפונית-מזרחית מפסגת רג'יאנום. הרכס מופה לראשונה על ידי סוקרים בריטיים בשנת 1980 ושוב בשנת 2008. האוכף נקרא על שם היישוב הרומי העתיק ויאמאטה שבדרום בולגריה. הגאזט האנטארקטי הבולגרי (בבולגרית) אוכף ויאמאטה באתר הגאזט האנטארקטי המשווה SCAR של ממשלת אוסטרליה צילום לוויין של אזור האוכף, וסימון האתרים בקרבתו באתר copernix גאזט השמות האנטארקטיים של בולגריה מידע גאוגרפי והיסטורי
מלון הר הכרמל

מלון הר הכרמל (נקרא בהקמתו מלון טלטש ולאחר מכן נקרא מגידו ובנדורי) היה בית מלון שנפתח בשנת 1935 ברחוב דרך הים 103 בשכונת כרמל מערבי בחיפה. המלון נוסד על ידי מרים מטילדה טלטש, ועוצב על ידי האדריכל לאופולד קרקואר. מבנה המלון הופקע מספר פעמים לשימושים שונים ושימש כבית הבראה של שירותי בריאות כללית. בשנת 2013 המלון נסגר בעקבות בניית מלונות חדשים באזור. מבנה המלון נחשב כאתר מורשת בישראל. בשנת 1935, המלון נפתח בשם "מלון טלטש" בניהולה של מרים מטילדה טלטש, אלמנה שעלתה לארץ ישראל מווינה בשנת 1927. המלון נבנה לפי עיצובו של האדריכל לאופולד קרקואר, אשר טלטש גייסה כסף רב כדי להזמין אותו. המלון היווה פנינה ארכיטקטונית מפני שנבנה בשמונה חודשים וחצי בסכום של 30,000 ל"פ. עם פרוץ מלחמת העולם השנייה בשנת 1939, הפקיעו הבריטים את המבנה והפעילו בו, בניהולו של ברנרד לו מונטגומרי, את המכללה לפיקוד ומטה של הכוחות הבריטיים. כמו כן, הבריטים הכריזו שאזור המלון הוא "אזור ביטחון". למרות שהמלון הופקע, טלטש המשיכה להפעיל אותו. כשהבריטים עזבו את האזור, המלון שימש כמטה של ארגון ההגנה בחיפה בעת הקרב על חיפה במסגרת מלחמת העצמאות, וממנו יצאו כוחות חטיבת כרמלי למשימתם. בנוסף, בזמן המלחמה לנו ילדי קיבוץ עין גב ואימותיהם במסגרת פעילות של ועד הקהילה העברית. בתקופות המלחמה המלון שימש גם כמעון לעולים שעלו במסגרת העלייה ההמונית. לאחר שהמדינה עזבה את המלון, טלטש, שהייתה מבוגרת מידי לניהול המלון, מכרה את הנכס לקבוצת משקיעים אשר נתנו לו את השם "מגידו". החל משנת 1956 עד שנת 1984, שימש מבנה המלון כבית הבראה של שירותי בריאות כללית בשם "בנדורי". שם המלון שונה ל"מלון הר הכרמל", אך לא הצליח להגיע לשגשוג בעקבות בניית מלונות חדשים במקומות טובים יותר, ולכן בשנת 2013 נסגר. נכון לשנת 2023 מבנה המלון נטוש ושומם. המלון, המשקיף אל יערות הכרמל ומפרץ חיפה, הציע בשנותיו הראשונות אולם אירועים וחדר אוכל גדול במיוחד, שלתקופה היה מקום התכנסות לאירועים ומסיבות. בשנותיו המאוחרות המלון הציע חדרים מרווחים, מסעדה, ספא, מועדון בריאות וספורט, מרפסות שיזוף ובריכה. בזכות הפעילות הרבה במלון, פותח האזור באמצעות סלילת כביש ממרכז הכרמל והפעלת שירות מוניות סדיר. בפסח 1954, חזן המלון בליל הסדר היה אברהם וילקומירסקי. פסטיבל הסרטים הבינלאומי חיפה, פסטיבל הסרטים הראשון של מדינת ישראל, נערך לראשונה במלון. הקליפ לשיר "עולה ויורד" בביצוע נעם רותם ובכיכובו של ליאור דיין צולם במלון. בשנת 2005, הוצבו על גג המלון אנטנות סלולריות, כאשר חלק מהן הוצבו באופן חוקי וחלק לא. בעקבות הצבת האנטנות תושבי האזור יצאו להפגנה, כמו כן ירד ערך הדירות. נוף חנה מדיה וקבצים בנושא מלון הר הכרמל בוויקישיתוף סיבוב במלון טלטש הנטוש – 80 שנה להקמתו, באתר חלון אחורי סרטון המציג את המלון הנטוש, באתר יוטיוב מפת חיפה, 1954, בהוצאת מחלקת המדידות, עם סימון המלון 'מגידו' (מס' 155 במפתח), באתר הספרייה הלאומית, אוסף המפות ע"ש ערן לאור מגידו ייפתח במאי, בעיתון מעריב, 20 באפריל 1950 הר הכרמל, באתר יוטיוב, 13 במרץ 2013 חזנים מבוקשים לעשות סדר, מ. שמריהו, בעיתון מעריב, 12 באפריל 1954 קליפ השיר "עולה ויורד", באתר יוטיוב חיפה: תושבים הפגינו נגד האנטנות הסלולריות, טלי יצחקי ורענן בן צור, באתר ynet‏, 15 באפריל 2005 בני זוג מחיפה דורשים פיצוי על ירידת ערך דירתם בשל האנטנות הסלולריות, אורית בר-גיל, באתר גלובס, 28 בספטמבר 2005
איתי טל

איתי טל (נולד ב-6 ביולי 1984) הוא קולנוען, מפיק, במאי, יוצר, עורך ותסריטאי ישראלי, יוצר הסרט "אלוהי הפסנתר". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. טל נולד וגדל בירושלים ב-1984, התחנך בתיכון ליד האוניברסיטה במגמה ריאלית ושירת ביחידה 8200. בוגר בית הספר לקולנוע וטלוויזיה ע"ש סטיב טיש באוניברסיטת תל אביב. ב-2019 עלה לאקרנים בישראל ומחוצה לו סרטו הראשון באורך מלא "אלוהי הפסנתר", בכיכובה של נעמה פרייס. אלוהי הפסנתר - 2019, ישראל כשניגנת - 2012, ישראל בין המספרים - 2011, ישראל הצליל הבא - 2007, ישראל איתי טל, ברשת החברתית פייסבוק איתי טל, במיזם "אישים" לתיעוד היצירה הישראלית איתי טל, במסד הנתונים הקולנועיים IMDb (באנגלית) איתי טל, באתר "אידיבי", מאגר הידע העברי לקולנוע ישראלי ועולמי איתי טל, באתר ספר הקולנוע הישראלי איתי טל, באתר Rotten Tomatoes (באנגלית) איתי טל, במסד הנתונים הקולנועיים KinoPoisk (ברוסית) ראיון בעקבות הבכורה של אלוהי הפסנתר באתר screen daily (באנגלית) ראיון מצולם בבכורה ברוטרדם (באנגלית)
דוד חיים (סרט, 2009)

דוד חיים הוא סרט טלוויזיוני והדי וי די הראשון של חיים אוסדון. דוד חיים הוא דוד שמנהל מכולת עם חברו החייזר בובו, שמגיע יומולדת של חיים הוא מתרגש לקראת יום הולדתו, מטפל בבעלי החיים עושה את הסבבי בבי [דרושה הבהרה] יוצא לחפש את נחום הארנב פוגש תאומות ובסוף חוגג את יום הולדתו. חיים אוסדון - דוד חיים ליאור דטאוקר - בובו טל מן - אמא של מעיין נוי קרקו - אחות תאומה הדר קרקו - אחות תאומה עדי ביטי - מעיין בוקר טוב לכל הילדים בובו סבבי בבי בובי בם שיר הסופר (לא הופיע בדיסק השירים של הסרט) שיר פתיחה (הגרסה הזו לא הופיעה גם בדיסק השירים של הסרט אלא הגרסה המקורית) יופי של צלילים נחום הארנב כל החיות מיוחדות אחיות תאומות היום יש לי יומולדת דוד חיים 2 הסרט ביוטיוב
חפרפרת כיס דרומית

חפרפרת כיס דרומית (שם מדעי: Notoryctes typhlops) היא מין של חיית כיס מהסוג חפרפרת כיס המצויה במרכזה ודרומה של אוסטרליה, באזור המדבר. זהו המין היחיד ששרד בסדרה חפרפרות כיס, לצד המין חפרפרת כיס צפונית (Notoryctes caurinus), מצפון-מזרח אוסטרליה. חפרפרת זו קטנה מאוד, באורך 121 עד 159 מילימטרים ועם זנב קצר באורך 21 עד 26 מילימטרים. היא שוקלת 40 עד 70 גרם. צבעה זהוב, מוסווה על רקע החול המדברי. היא מזכירה במראה שלה חפרפרת או חפרפז גראנט, אך אינה קרובה להם אלא דומה כתוצאה מאבולוציה מתכנסת. חפרפרת הכיס ניזונה מחרקים, ובעיקר מזחלי חיפושיות ופרפרים, אך היא יכולה לטרוף גם יצורים גדולים יותר, לרבות נדלים ואף לטאות מדבר קטנות. לנקבות החפרפרת כיסים לנשיאת צאצאים, המצויים בצידו האחורי של הגוף כך שהם לא מתמלאים בחול, ובהם שתי פטמות מה שמאפשר נשיאת שני צאצאים בלבד בו זמנית. הרגליים קצרות כשברגל הקדמית שני טפרים גדולים ושטוחים המצויים באצבע השלישית והרביעית, ואלו משמשים לחפירה קדימה. ברגל האחורית שלושה טופרים קטנים המשמשים לדחיפת אדמה לאחור במהלך החפירה. מדיה וקבצים בנושא חפרפרת כיס דרומית בוויקישיתוף חפרפרת כיס דרומית, באתר ITIS (באנגלית) חפרפרת כיס דרומית, באתר NCBI (באנגלית) חפרפרת כיס דרומית, בבסיס הנתונים ARKive (באנגלית) חפרפרת כיס דרומית, באתר האנציקלופדיה של החיים (באנגלית) חפרפרת כיס דרומית, באתר GBIF (באנגלית) חפרפרת כיס דרומית באתר הרשימה האדומה של IUCN
חפרפרת כיס צפונית

חפרפרת כיס צפונית (שם מדעי: Notoryctes caurinus) היא מין של חיית כיס מהסוג חפרפרת כיס המצויה בצפון-מזרח אוסטרליה. זהו המין היחיד ששרד בסדרה חפרפרות כיס, לצד המין חפרפרת כיס דרומית (Notoryctes typhlops), הגדולה ממנה במעט. הזואולוג הבריטי אולדפילד תומאס תיאר את המין לראשונה ב-1920. חפרפרת זו בעלת דמיון רחוק לחפרפרת או לחפרפז גראנט, אך אינה קרובה אליהם, אלא קשורה לחיות כיס כמו הקנגורו והפוסומים. אורכה מגיע ל-30 סנטימטרים ואורך הזנב 2 סנטימטרים בלבד. המשקל הממוצע הוא 30 עד 40 גרם. היא בעלת פרווה זהובה ומשולבים בה פסים צהובים, חוטם וטפרים גדולים ורודים, עירומים משיער ובעלת עיניים גמדיות מאוד. החפרפרת שוהה בחולות של מדבר החול הגדול, מדבר החול הקטן ומדבר גיבסון בחלקו הצפוני ולעיתים תיראה גם סביב שיחי טריאודיה או חורשות אקליפטוסים נמוכים. היא משתמשת בראשה ובטפריה החזקים כדי להניע את החול ולחפש סימנים של חרקים קטנים כמו נמלים וטרמיטים. עם זאת היא תאכל גם יצורים גדולים יותר כמו נדלים, עכבישים ואף לטאות מדבר קטנות. את הטרף היא אוכלת לרוב מתחת האדמה. לעיתים היא משמשת טרף לנחשים, גואנות, עופות דורסים שונים וגם לדינגו, שועל אדום וחתולים. לנקבות החפרפרת כיסים לנשיאת צאצאים, המצויים בצידו האחורי של הגוף כך שהם לא מתמלאים בחול, ובהם שתי פטמות מה שמאפשר נשיאת שני צאצאים בלבד בו זמנית. מדיה וקבצים בנושא חפרפרת כיס צפונית בוויקישיתוף חפרפרת כיס צפונית, באתר ITIS (באנגלית) חפרפרת כיס צפונית, באתר NCBI (באנגלית) חפרפרת כיס צפונית, באתר האנציקלופדיה של החיים (באנגלית) חפרפרת כיס צפונית, באתר GBIF (באנגלית) חפרפרת כיס צפונית באתר הרשימה האדומה של IUCN
דוד חיים 2

דוד חיים 2 הוא סרט טלוויזיוני והדי וי די השני של דוד חיים. דוד חיים מנמנם בתחילת הסרט עד שבובו והילדים מעירים אותו בעזרת פרחים, כשהילדים רוצים לאכול גלידה דוד חיים מסרב כי גלידה היא לא ארוחת בוקר, אז הוא מציע לילדים לשחק עד ישבו על הפתעה. השניים חושבים על הפתעה ומוצאים שיכינו סרט פירות, עד שהשניים חושבים מי יעשה סלט פירות מופיע שפי שף שעוזר להם להכין את ההפתעה, שסלט הפירות מוכן והילדים אוכלים עם בובו ודוד חיים נמרחה קצת על פרצופו של חיים אף על פי שהוא מנקה אותה. כשהילדים רוצים ידיים בובו ודוד חיים מנסים למצוא משחק וכשהתפוז מדבר אל דוד חיים ובובו הוא אומר להם שיש אוצר ושיסתכלו במפה של השכונה כדי למצוא את האוצר, אז הם מבחינים במפת השולחן ורואים שזו מפה של השכונה. כשדוד חיים וחבריו הולכים מנסים שני שובבים בשם פנצ'ר ופופיק לקחת את האוצר לעצמם כאשר עשו דברים רעים ועבדו על דוד חיים ובובו. הם מסיימים את הטיול בגן המשחקים. לאחר שדוד חיים מציל את פופיק מהסולם בגן הוא לוחש להם סוד כדי שיהיו טובים. בסוף דוד חיים וחבריו מגלים כי התפוז אמר להם שהאוצר הוא משחק. בסוף הסרט פנצ'ר ופופיק מביאים לכולם גלידה. חיים אוסדון - דוד חיים ליאור דטאוקר - בובו ליאור פאוקר - פנצ'ר דרור טייכנר - פופיק יובל שם-טוב - יובל המבולבל אסף אשתר - שפי שף / תמרור / עץ מוטי רז - רוכב אופניים נוי קרקו - ילדה הדר קרקו - ילדה אני דוד חיים סלט פירות זהירות זה כל הסוד כמה טוב בים מאושר בפיקניק דומה לעצמי גן השעשועים פשוט אוצר דוד חיים במיזם אישים לעריכת צוות ההפקה הסרט ביוטיוב
מסיבה ביער עם סבא טוביה

מסיבה ביער עם סבא טוביה או: סבא טוביה - מסיבה ביער הוא סרט טלוויזיוני הדי וי די וקלטת הווידאו הראשונה של סבא טוביה. הסרט צולם בפארק הקופים. סבא טוביה עושה פיקניק עם נכדיו ומספר להם סיפורים בעיבודים של משלי חיות של איזופוס ולה פונטן. טוביה צפיר - סבא טוביה / צ'רלי הצרצר / צב / חסידה / מוכר כובעים / דבורה / רב פקד בולבול / אריה / דוב / איכר ארז שפריר - נמי הנמלה / שועל / ינשוף / תרנגול מיטל סלקמון - טולי / ארנב / צרעה / עורבנית / אווזה יניב אליהו - ג'קי / שועל הגר נחום - אווזה / ארנב גל ענבי - נכדה / דמויות שונות גל שפריר - נכד / דמויות שונות להב צברי - נכד אריאל ענבי - נכדה / עכבר תובל שפיר - עכבר / מלצר שיר פתיחה בואו למסיבה (המבוסס על השיר הבריטי The Lambeth Walk) השועל והחסידה הצרצר והנמלה מוכר הכובעים הצב והארנב הצרעה והדבורה השועל והעורבנית מקהלה עליזה השועל והענבים האריה והעכבר נקודת הצחוק - יחד עם שיר הצחוק האיכר והאווזה מסיבה ביער סבא טוביה - סיפורים כיד המלך סיפורי התנ"ך עם סבא טוביה סיפורה של מדינה עם סבא טוביה מסיבה ביער עם סבא טוביה, במיזם "אישים" לתיעוד היצירה הישראלית הסרט באתר יוטיוב